CELEX: 62017CN0068
Language: sk
Date: 2017-02-09 00:00:00
Title: Vec C-68/17: Návrh na začatie prejudiciálneho konania, ktorý podal Bundesarbeitsgericht (Nemecko) 9. februára 2017 – IR/JQ

8.5.2017   
            
            
               SK
            
            
               Úradný vestník Európskej únie
            
            
               C 144/26
            
         Návrh na začatie prejudiciálneho konania, ktorý podal Bundesarbeitsgericht (Nemecko) 9. februára 2017 – IR/JQ
   (Vec C-68/17)
   (2017/C 144/34)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesarbeitsgericht
   
      Účastníci konania pred vnútroštátnym súdom
   
   
      Žalobkyňa: IR
   
      Žalovaný: JQ
   
      Prejudiciálne otázky
   
   
               1.
            
            
               Má sa článok 4 ods. 2 druhý pododsek smernice Rady 2000/78/ES (1) z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (ďalej len „smernica 2000/78/ES“), vykladať v tom zmysle, že cirkev môže organizácii, akou je žalovaná v prejednávanom právnom spore, záväzne nariadiť, aby v súvislosti s vyžadovaním lojality a konania v dobrej viere od vedúcich pracovníkov, rozlišovala medzi pracovníkmi, ktorí sú členmi cirkvi, a pracovníkmi, ktorí sú členmi inej cirkvi alebo nie sú členmi žiadnej cirkvi?
            
         
               2.
            
            
               V prípade zápornej odpovede na prvú otázku:
               
                           a)
                        
                        
                           Má sa ponechať neuplatnené ustanovenie vnútroštátneho práva, akým je v prejednávanom prípade § 9 ods. 2 Allgemeines Gleichbehandlungsgesetz (ďalej len „AGG“) (všeobecný zákon o rovnosti zaobchádzania), podľa ktorého takéto rozdielne zaobchádzanie na základe náboženského vyznania pracovníkov je odôvodnené v súlade s vlastným ponímaním cirkvi?
                        
                     
                           b)
                        
                        
                           Aké požiadavky sa podľa článku 4 ods. 2 druhého pododseku smernice 2000/78/ES vzťahujú na vyžadovanie konania v dobrej viere a lojality s duchom organizácie od pracovníkov cirkvi alebo od niektorej z organizácií uvedených v tomto ustanovení?
                        
                     
         
      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, 2000, s. 16; Mim. vyd. 05/004, s. 79).